Kesklinn/Kröpcke/Niki de Saint Phalle’i promenaad
#000000
Tere tulemast Saksamaa populaarseimasse jalakäijate tsooni uue valguskulptuuriga Kröpckel! Kohvikud, butiigid ja kaubamajad kutsuvad teid jalutama.
#000001
Hannover on lühikeste vahemaade linn – kasvanud sajandite jooksul käänuliste tänavatega vanalinnast Leine kaldal, linnaväravate Aegidientor läänes ja Steintor idas vahel, kuni 19. sajandil ehitatud pearaudteejaamani. Lahkudes raudteejaamast üle Ernst August Platzi, oledki peaaegu kesklinnas, mis on uue Kröpckel asuva valgusskulptuuriga ka uueks linna sümboliks.
#000002
Siin saate Kröpcket nautida 360 °:
#000003
+++ Zum Start des 360-Grad-Bildes bitte auf das Foto klicken +++
#000004
Kröpckel ootavad külastajaid eksklusiivsed kauplused ja suurte kaubamajade värvikas maailm. Hannoveri kõige kesksem väljak – autovaba ja linnaraudtee kõige olulisem sõlmpunkt – on nimetatud väljaku kõige traditsioonilisema kohviku rentniku järgi. Igaüks, kes ei kohtu Hannoveris Ernst Augusti monumendi „saba all“ pearaudteejaama ees kohtub ajaloolise Kröpcke kella juures.
#000005
Kröpcke särama: valguskulptuur pandi üles 2015. aasta oktoobris. Mitmeosaline kuldselt särav valgusskulptuur oma 64 LEDiga annab Kröpckele uue ilme. Kinnitatud nelja terastrossi külge, mis omakorda on kinnitatud ümbritsevate fassaadide külge, ripub kolm meetrit lai valgusti umbes viieteistkümne meetri kõrgusel väljaku kohal. Uus maamärk, mis paneb kesklinna särama!
#000007
Bahnhofstraße ja Georgstraße on Saksamaa pikimad ja kõige populaarsemad ostutänavad. Üksnes vähesed Saksamaa linnad pakuvad nii suurt hulka ostlemise võimalusi vaid paarisaja meetrisel lõigul.
#000009
Bahnhofstraße, mis viib otse linna südamesse, on kahetasandiline jalakäijate tsoon: Niki de Saint Phalle’i promenaad ulatub „alumisele korrusele“. Jalutuskäigu kaugusel asuvad Ernst Augusti galerii, galerii Luise või Kröpcke keskus, mis pakuvad iga ilmaga mitmekesiseid võimalusi sisseostude tegemiseks. Sellega ristub ka Georgstraße, mis linnasüdame peatänavana ühendab Steintori imposantse Anzeigeri kõrghoone ja Aegidentori väljakuga.
#000010
Georgestraße, mis nimetati Georg III järgi (Suurbritannia ja Hannoveri kuningas 1814–1820), on tõeline jalutamise tänav ja meelitab külastajaid otse klassikalise ooperi vastas peente poodide ja butiikidega. See on koht, kus hannoverlased on põlvkondade vältel kohtunud suviti pühapäeviti nn „Schorsenbummeliks“ („Schorse” tuleb nimest George, seega ajaveetmine, jalutamine Georgestraßel).
#000011
City centre, gallery, market halls and more: Here is an overview of the shopping possibilities in Hannover.
#000012
Ostutänavate kaudu jõuab Hannoveri vanalinna, mille moodustavad turuplatsi ümber asuvad puitsõrestikmajad. Maalilistel tänavatel asuvad kohvikud, restoranid ja väikesed, ent väljapeetud kauplused.
#000013
Vaikne Ballhofplatz, kus suvel korraldatakse mitmeid pidusid. Marktkirche, kolmest vanalinna kirikust suurima kõrval asub keskaegne vana raekoda. Mõlemat hoonet peetakse Põhja-Saksamaa tellisgootika kõige lõunapoolseimateks näideteks. Silma torkab ka imposantne Leibnizi maja, renessansiaegse linnakodaniku maja tõetruu koopia, kus elas aastaid filosoof Gottfried Wilhelm Leibniz.
#000014
Vana raekoja vastas asuv traditsiooniline turuhoone, mida nimetatakse ka Hannoveri kõhuks, meelitab oma mitmekesise hõrgutiste valikuga ligi gurmaane.
#000015
Ainult kiviviske kaugusel on klassitsistlikus stiilis Leine loss. Kunagises Hannoveri kuningate residentsis asub nüüd Alam-Saksi parlament.
#000017
Paari sammu kaugusel võib näha üht Hannoveri tuntumat vaatamisväärsust: lossile sarnanevat uut raekoda. Euroopas ainulaadse kaarekujulise marsruudiga liftiga jõuab raekoja kupli juurde. Sealt avaneb hingemattev vaade,
#000018
mis veenab, et Hannover on Saksamaal roheline suurlinn. Siit tasub minna skulptuuride miilile, mis Leibnizuferi ja Brühlstraße vahel.
#000019
Lisaks kogu maailmast kokku kogutud kunstnike teostele asuvad seal ka Niki de Saint Phalle’i kuulsad ja värvikad nana’d, mis kuuluvad nüüdseks juba samapalju Hannoveri juurde, kui rahvuslik jook „Lüttje Lage“.
#000020